cyanic-selkie/wikianc huggingface dataset:
Վնասի հատուցում
Տրանսպորտի բոլոր տեսակներով փոխադրումների դեպքում բեռան կորստի, փչացման կամ վնասման համար փոխադրողը պատասխանատվություն կրում է բեռի իրական արժեքի չափով։ Կազմակերպությունները պարտավորվում են հատուցել աշխատանքային (ծառայական) պարտականությունների կատարման ժամանակ աշխատողի մեղքով պատճառած վնասը։ Մինչև 15 տարեկան անչափահասի պատճառած վնասը հատուցում են նրա ծնողները, խնամակալը կամ այն ուսումնական հաստատությունը, դաստիարակչական կամ բուժական հիմնարկը, որի հսկողության տակ գտնվել է նա, եթե չապացուցվի, որ այն առաջացել է ոչ իրենց մեղքով։ 15—18 տարեկան անչափահասն ինքն է հատուցում իր պատճառած վնասը, եթե ունի բավարար գույք կամ վաստակ։
Լևոն Արոնյան
2015
Ո՛չ անցկացված մրցաշարերի արդյունքներով, ո՛չ անհատական վարկանիշով Լևոն Արոնյանն իրավունք չուներ մասնակցելու աշխարհի չեմպիոնի կոչման հավակնորդների մրցաշարին, որը պետք է կայանա 2016 թվականի մարտին Մոսկվայում։ Սակայն նոյեմբերին պարզ դարձավ, որ նա, այնուամենայնիվ, կխաղա այդ մրցաշարում։ Նոյեմբերի 4-ին ՖԻԴԵ-ի նախագահ Կիրսան Իլյումժինովը Երևանում հանդիպել է Հայաստանի նախագահ, Շախմատի ֆեդերացիայի նախագահ Սերժ Սարգսյանի հետ։ Նրանք քննարկել են այդ մրցաշարի կազմակերպման հետ կապված հարցեր։ Կազմակերպիչները լինելու են ՖԻԴԵ-ն, AGON ընկերությունը՝ Ռուսաստանի շախմատի ֆեդերացիայի աջակցությամբ, իսկ գործընկերը կլինի «Տաշիր» ընկերությունը։ Կազմակերպիչներն իրավունք ունեին առաջադրելու մեկ մասնակցի, և այդ մասնակիցը դարձավ հենց Լևոն Արոնյանը ։
Վնասի հատուցում
Կատեգորիա:Հանցագործություն
Լևոն Արոնյան
2015
Դեկտեմբերի 4-13-ին Մեծ Բրիտանիայի մայրաքաղաքում մասնակցեց Grand Chess Tour-ի եզրափակիչ՝ London Chess Classic գերմրցաշարին, որտեղ նրա մրցակիցներն էին Կառլսենը, Տոպալովը, Անանդը, Նակամուրան, Կարուանան, Գիրին, Վաշիե-Լագրավը, Գրիշչուկը և Ադամսը։ Լևոնը տարավ ընդամենը մեկ հաղթանակ (Տոպալովի նկատմամբ), մյուս բոլոր պարտիաներն ավարտեց ոչ-ոքի և 5 միավորով զբաղեցրեց 4-րդ տեղը՝ հաղթողների եռյակից հետ մնալով կես միավորով ։ Grand Chess Tour-ի ընդհանուր հաշվարկով նա 3-րդն էր՝ զիջելով Կառլսենին և Գիրիին ։
2016
Մարտի 10-29-ին Լևոն Արոնյանը Մոսկվայում մասնակցեց աշխարհի չեմպիոնի կոչման հավակնորդների մրցաշարին։ Հաղթողն իրավունք էր ստանում աշնանը ձեռնոց նետելու աշխարհի չեմպիոն Մագնուս Կառլսենին։ Լևոնը, որը մրցաշարին մասնակցում էր կազմակերպիչների տված ուայլդ-քարդի շնորհիվ, հաջող մեկնարկեց մրցաշարում՝ առաջին 6 խաղափուլերում տանելով 2 հաղթանակ և 4 պարտիա ավարտելով ոչ-ոքի։ Մինչև 8-րդ փուլը նա 1-2-րդ տեղերն էր բաժանում Սերգեյ Կարյակինի հետ, սակայն 9-րդ և 11-րդ փուլերում պարտություններ կրեց, մնացած պարտիաներն ավարտեց ոչ-ոքի և ամփոփիչ աղյուսակում բաժանեց 4-7-րդ տեղերը ։ Հաղթող դարձավ ռուսաստանցի Սերգեյ Կարյակինը։
2017
Լևոն Արոնյանը գրեթե երկու տարի ոչ մի նշանակալի մրցաշարի հաղթող չէր դարձել։ Ապրիլին նա կարողացավ հաղթանակ տոնել գերմրցաշարում։ Գերմանիայում կայացած GRENKE Chess Classic մրցաշարը նա անցկացրեց գեղեցիկ ոճով, տարավ 4 անընդմեջ հաղթանակ, 3 պարտիա ավարտեց ոչ-ոքի և մրցաշարի ավարտից մեկ տուր առաջ ապահովեց առաջին տեղը ։
Նույն թվականին նա հաղթել է նաև դասական շախմատի Altibox Norway Chess մրցաշարում՝ առաջ անցնելով Հիկարու Նակամուրայից, Վլադիմիր Կրամնիկից, Մագնուս Կառլսենից և մի քանի այլ հայտնի շախմատիստներից։ Grand Chess Tour-ում զբաղեցրել է 3-րդ հորիզոնականը՝ զիջելով միայն Մաքսիմ Վաշիե-Լագրավին և Մագնուս Կառլսենին։
2018
2018 թվականին առաջին խոշոր հաջողությունն արձանագրվեց օգոստոսին։ ԱՄՆ-ում կայացած «Սինքֆիլդի գավաթ-2018» մրցաշարում Լևոնը 1-3-րդ տեղերը բաժանեց Մագնուս Կառլսենի և Ֆաբիանո Կարուանայի հետ։ Նա նաև նվաճեց Grand Chess Tour-ի եզրափակիչ փուլի ուղեգիր՝ չորս մրցաշարերի ընդհանուր հաշվարկում վաստակելով 34 միավոր և զբաղեցնելով 2-րդ տեղը ։
2019
2019 թվականի առաջին նշանակալի հաջողությունը Արոնյանը գրանցեց օգոստոսին, երբ 10 մասնակիցների պայքարում հաղթեց ԱՄՆ-ի Սենթ Լուիս քաղաքում կայացած Grand Chess Tour 2019 շարքի 5-րդ մրցաշարում։ Արագ շախմատում նա բաժանեց 1-2-րդ տեղերը, իսկ կայծակնայինում՝ 4-5-րդը։ Ընդհանուր հաշվարկում նա կես միավորով առաջ անցավ հետապնդողներից ։
Նոյեմբերին նա կրկնեց իր հաջողությունը նույն մրցաշարքի Ռումինիայի մայրաքաղաք Բուխարեստում կայացած 6-րդ մրցաշարում։ Արագ շախմատում նա բաժանեց 2-4-րդ տեղերը, իսկ կայծակնայինում՝ 5-6-րդը։ Ընդհանուր հաշվարկում նա Սերգեյ Կարյակինի հետ բաժանեց 1-2-րդ հորիզոնականները։ Հաղթողին որոշեց թայ-բրեյքը, որտեղ Արոնյանը հաղթեց 1½-½ հաշվով ։
Տարաձայնություններ Հայաստանի շախմատի ֆեդերացիայի հետ
2001 թվականին մշտական բնակություն հաստատելով Գերմանիայում՝ Լևոնը հրաժեշտ չտվեց Հայաստանի շախմատի ֆեդերացիային. նա շարունակում էր ներկայացնել Հայաստանը, սովորում էր Երևանի ֆիզիկական կուլտուրայի հայկական պետական ինստիտուտի շախմատի բաժնում, մասնակցում էր Հայաստանի շախմատային կյանքին, հատկապես երկրի առաջնությանը։ 2002 թվականի սեպտեմբերին 62-րդ առաջնությունն ավարտվեց Արոնյանի հաղթանակով, նա դարձավ 31-րդ չեմպիոնը։ Հոկտեմբերին Հայաստանի հավաքականը պետք է մասնակցեր Բլեդում (Սլովենիա) կայանալիք համաշխարհային օլիմպիադային։ Ըստ կանոնակարգի՝ Հայաստանի չեմպիոնը պետք է համալրեր հավաքականի կազմը։ Լևոնը վերադարձել է Գերմանիա և սկսել սպասել նախաօլիմպիական հավաքին մասնակցելու հրավերի։
Ֆեդերացիայի հանձնարարությամբ Սմբատ Լպուտյանը հեռախոսով հայտնեց, որ Լևոնը հավաքական չի հրավիրվում, քանի որ նրա ներկայությունը կարող է կազմաքանդել հավաքականը, և որ Լևոնի բնավորությունը շատ վատն է։ Դա էր պատճառը, որ նեղացած Լևոն Արոնյանը դիմեց Գերմանիայի շախմատի ֆեդերացիային՝ խնդրելով փոխել իր շախմատային քաղաքացիությունը։
2004 թվականի մարտի 20-ին Երևանում կայացավ Հայաստանի շախմատի ֆեդերացիայի կոնֆերանսը, որտեղ կազմակերպության ղեկավար ընտրվեց Հայաստանի պաշտպանության նախարար Սերժ Սարգսյանը։ Հայաստանի շախմատային կյանքում սկսվեցին էական փոփոխություններ, և առաջին հերթին Հայաստան վերադարձվեցին երկիրը լքած շախմատիստները։ Բազմաթիվ զանգահարողները չէին կարողանում համոզել Լևոնին վերադառնալ հայրենիք։ Հարցը լուծեց անձամբ Սերժ Սարգսյանի զանգը, և արդեն մայիսին Լևոնը կրկին սկսեց ներկայացնել Հայաստանը՝ դառնալով նրա հավաքականի առաջատարը ։
Անձնական կյանք և նախասիրություններ
Լևոն Արոնյանի կինը Ավստրալիան ներկայացնող կանանց միջազգային վարպետ Արիանա Կաոիլին էր։ Նրանց 2006-ին՝ աշխարհի երիտասարդական առաջնության ժամանակ, ծանոթացրել էր Արոնյանի ավստրալիացի ընկերը, որը Արիանայի առաջին ուսուցիչն է եղել։ Նա ծանոթացրել էր՝ կարծելով, որ Լևոնն ու Արիանան մտածելակերպով շատ նման են իրար ։ 2006-ին Թուրինում համաշխարհային օլիմպիադայի օրերին տեղի ունեցավ հետևյալ միջադեպը. անգլիացի գրոսմայստեր Դեննի Գորմելլին բռունցքներով հարձակվել էր Լևոն Արոնյանի վրա, երբ նա և Արիանան պարում էին պարասրահում։ Պատճառը, ամենայն հավանականությամբ, խանդն էր ։ 2015 թվականի փետրվարի 18-ին Լևոնն ու Արիանան նշանվեցին ։ Արոնյանի և Կաոիլիի հարսանիքը տեղի է ունեցել 2017 թվականի սեպտեմբերի 30-ին ։
2020 թվականի մարտի 15-ին` ժամը 00:02-ին, Արիանա Կաոիլին իր վարած «Lexus RX350» մակնիշի ավտոմեքենայով Սեբաստիա փողոցում բախվել է բետոնե հենասյանը։ Նա ծանր վիճակում տեղափոխվել է հիվանդանոց։ Մահացել է 2020 թվականի մարտի 30-ին ։
2012 թ. նոյեմբերին լույս տեսավ Լևոնի մոր՝ Սեդա Ավագյան-Արոնովայի «Լևոն Արոնյան» ռուսերեն գիրքը, որն իր մեջ ամփոփում է Լևոնի կենսագրության մանրամասները, նրա շախմատային ուշագրավ և հաղթական, ըստ էության՝ հեղինակային պարտիաները, որոնք շախմատային փառք ու հռչակ բերեցին նրան։ Ըստ մոր՝ Լևոնն ինչ ցանկանար, կդառնար՝ և՛ մաթեմատիկոս, և՛ երաժիշտ։ Բայց նրան լիովին կլանել է շախմատը։ Լևոնը և՛ կինոման է, և՛ հրաշալի երաժշտություն գիտի՝ դասական, ջազ։ Շատ է կարդում, հիմնականում՝ փիլիսոփայական գրականություն ։ Արոնյանը հիմնականում բնակվում է Բեռլինում, սակայն այն բանից հետո, երբ Հայաստանի նախագահ Սերժ Սարգսյանը Խանջյան փողոցում գտնվող նորակառույց բարձրահարկ շենքի (նախկին Կինոյի տան տեղում) 9-րդ հարկում մի բնակարան նվիրեց, Լևոնն ավելի հաճախ է լինում Երևանում։
2005-ին Խանտի Մանսիյսկում կայացած աշխարհի գավաթի խաղարկությունում հաղթելուց հետո գերմանական «Շախ» ամսագրում Լևոնի մասին հոդվածը կոչվում էր «Երազում եմ կառուցել տուն ամբողջ ընտանիքիս համար»։ Արոնյանի երազանքը կատարվեց. նա կառուցել է մի մեծ տուն, որտեղ ապրում են նրա ընտանիքի բոլոր անդամները ։
Լևոնը համարում է, որ իր կյանքը շախմատում է. «Սխալ կլինի, եթե ասեմ՝ իմ կյանքը Հայաստանում է կամ Եվրոպայում. իմ կյանքը շախմատում է» ։
Սպորտ սիրում է, բայց խոստովանում է, որ ֆուտբոլ լավ չի խաղում։ Ազատ ժամանակ սիրում է ճանապարհորդել, ակումբներ հաճախել ։
Մասնակցությունը մրցաշարերին և մրցախաղերին
Մասնակցությունը մրցաշարերին և մրցախաղերին
Թիմային առաջնություններ
Լևոն Արոնյանը Հայաստանի հավաքականի կազմում խաղացել է 1996, 2004, 2006, 2008, 2010, 2012, 2014 և 2018 թվականների Շախմատային օլիմպիադաներում։ 2004 թվականին նա իր թիմի հետ նվաճել է բրոնզե մեդալ, իսկ 2006, 2008 և 2012 թվականներին՝ ոսկե մեդալ ։
Աշխարհի թիմային առաջնություններին նա մասնակցել է 5 անգամ՝ 2005, 2010, 2011, 2013 և 2015 թվականներին։ Թիմի հետ Լևոնը նվաճել է մեկ ոսկե (2011-ին) և երկու բրոնզե մեդալ ։
Եվրոպայի թիմային առաջնություններին Արոնյանը մասնակցել է 9 անգամ՝ 1999, 2005, 2007, 2009, 2011, 2013, 2015, 2017 և 2019 թվականներին։ Թիմի հետ նա նվաճել է երկու արծաթե և մեկ ոսկե մեդալ (1999-ին) ։
Էլոյի գործակից
2010 թվականի նոյեմբերին Լևոն Արոնյանը դասական շախմատում առաջին անգամ հաղթահարեց 2800 միավորի սահմանը (2801) և դարձավ աշխարհում վեցերորդ շախմատիստը (աշխարհի չեմպիոններ Գարի Կասպարովից, Վլադիմիր Կրամնիկից, Վիշվանաթան Անանդից, Վեսելին Տոպալովից, ինչպես նաև նորվեգացի Մագնուս Կառլսենից հետո), որին հաջողվեց հաղթահարել անհատական վարկանիշի այդ գերգրոսմայստերական նիշը։ 2014 թվականին 2800-ի շեմը հաղթահարեցին ևս երկու շախմատիստ՝ իտալացի գրոսմայստեր Ֆաբիանո Կարուանան (2801) և ռուսաստանցի Ալեքսանդր Գրիշչուկը (2810), իսկ 2015 թվականի հունիսին՝ ամերիկացի Հիկարու Նակամուրան (2802)։ 2016 թվականի օգոստոսին նրանց միացավ ֆրանսիացի Մաքսիմ Վաշիե-Լագրավը` 2819, 2017 թվականի հունվարին` ամերիկացի Ուեսլի Սոն` 2808, հունիսին` 2800 վարկանիշով ադրբեջանցի Շահրիար Մամեդյարովը, 2018 թվականի սեպտեմբերին՝ չինացի Դին Լիրենը (2804), իսկ 2021 թվականի դեկտեմբերին՝ և Ֆրանսիան ներկայացնող իրանցի Ալիռեզա Ֆիրուզջան (2804)։ Իր առավելագույն վարկանիշով (2830, մարտ, 2014 ) Արոնյանը զիջում է միայն Մագնուս Կառլսենին (2881, մարտ, 2014 ), Գարի Կասպարովին (2851, հուլիս, 1999 ) և Ֆաբիանո Կարուանային (2844, հոկտեմբեր, 2014 ):
2012 թվականից ՖԻԴԵ-ն հաշվարկում է նաև արագ և կայծակնային շախմատի վարկանիշները։
Վարկանիշի փոփոխությունն ըստ ամիսների և դիրքը լավագույն հարյուրյակում
Վարկանիշի փոփոխությունն ըստ ամիսների և դիրքը լավագույն հարյուրյակում
Խաղաոճ
Արոնյանը համարվում է ժամանակակից ամենավառ և ինքնատիպ շախմատիստներից մեկը։ Նա հատկապես ուժեղ է այն դիրքերում, որտեղ ունի նախաձեռնություն, լավ է տիրապետում վերջնախաղի գաղտնիքներին։ Արագ, կայծակնային և Ֆիշերի շախմատի մեծ վարպետ է։
(մեկնաբանությունը՝ Ա. Ջ. Գոլդսբիի)
10... Թf6!
'''11. Փg3 Ձxc3 12. a3 Փf5! 13. Թd2 Փa5 14. b4? Ձe4 15. Թc1 Նc8!! 16. Նa2?! Նxc5 17. Թa1 (տե՛ս տրամագիրը) Թc6!'''
'''18. Թe5+ Աd8 19. Թxh8+ Աd7 0–1'''
Արտաքին հղումներ
Կատեգորիա:Հայ շախմատիստներ Կատեգորիա:Հայ գրոսմայստերներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:Շախմատի Հայաստանի չեմպիոններ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:Երևանի պատվավոր քաղաքացիներ Կատեգորիա:Շախմատիստներ այբբենական կարգով Կատեգորիա:Շախմատի գրոսմայստերներ Կատեգորիա:Ամերիկացի շախմատիստներ
Առնե Սորեսոն (հյուրանոցի ղեկավար)
__ՍՏԻՊԵԼ_ԲՈՎ__
Սավիցկոե (գյուղ, Միրգորոդի շրջան)
Սավիցկոե (Савицьке), գյուղ Ուկրաինայի Պոլտավայի մարզի Միրգորոդի շրջանում։
1982 թվականի տվյալներով Սավիցկոե գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Աստիճանային ֆունկցիա
Աստիճանային ֆունկցիա, -y=x^a տեսքի ֆունկցիա է, որտեղ a (աստիճանի ցուցիչ) որոշակի իրական թիվ է։
Հաճախ աստիճանային են համարվում նաև տեսքի y=kx^aֆունկցիաները, որտեղ k-ն որոշակի մասշտաբային արտադրիչ է։ Գոյություն ունի նաև աստիճանային ֆունկցիայի կոմպլեքս ընդհանրացումը ։ Պրակտիկայում աստիճանի ցուցիչը գրեթե միշտ հանդիսանում է ամբողջ կամ ռացիոնալ թիվ։
Որոշման տիրույթը
Եթե ցուցչի աստիճանը ամբողջ թիվ է, ապա կարելի է դիտարկել աստիճանային ֆունկցիան ամբողջ թվային առանցքի վրա (բացառությամբ, հնարավոր է, զրո)։ Ընդհանուր դեպքում աստիճանային ֆունկցիան որոշված է x>0-ի դեպքում։ Եթե a>0,ապա ֆունկցիան որոշված է նաև x=0դեպքի համար, այլապես զրոն հանդիսանում է իր հատուկ կետը։
Ռացիոնալ աստիճանային ցուցիչ
Օրինակ, Կեպլերի երրորդ օրենքից հետևում է, որ արևի շուրջ մոլորակի պտտման T պարբերությունը կախված է իր ուղեծրի A մեծ կիսաառանցքից հետևյալ հարաբերությամբ՝ (կիսախորանարդ պարաբոլա)։
Հատկություններ
ա) եթե a \neq-1, ապա ,
բ) եթե a=-1 ստանում ենք. ։
Կոմպլեքս ֆունկցիա
z կոմպլեքս փոփոխականի աստիճանային ֆունկցիան, ընդհանրապես ասած, որոշվում է հետևյալ բանաձևով՝
Այստեղ c աստիճանի ցուցիչը որոշակի կոմպլեքս թիվ է։ Ֆունկցիայի արժեքը, որը համապատասխանում է լոգարիթմի գլխավոր արժեքին, անվանում են աստիճանի գլխավոր արժեք։ Օրինակ,i^i-ի արժեքը հավասար է որտեղ k-ն կամայական ամբողջ է, իսկ նրա գլխավոր արժեքն է ։
Ֆունկցիայի կոմպլեքս աստիճանը բավականին տարբերվում է իր իրական անալոգից։ Կոմպլեքս լոգարիթմի բազմարժեքության արդյունքում նա, ընդհանրապես ասած, նույնպես կարող է ընդունել անսահման շատ արժեքներ։ Սակայն երկու պրակտիկորեն կարևոր դեպքերը դիտարկվում են առանձին։
Արտաքին հղումներ
Կատեգորիա:Տարրական ֆունկցիաներ
(9506) Տելրամուդ
(9506) Տելրամուդ (Telramund), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,992842 ա. մ., առավելագույնը մոտենում է 2,8966 ա. մ. հեռավորության վրա և հեռանում 3,0891 ա. մ. ։ Արեգակի շուրջ մեկ ամբողջական պտույտ է կատարում 1891,14 երկրային օրվա ընթացքում, իր ուղեծրով շարժվելով միջինում 0,190361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,68° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գիյոմ Մյուսսո
Գիյոմ Մյուսսո (Guillaume Musso, ), ֆրանսիացի ժամանակակից գրող։
Կենսագրություն
Ծնվել է 1974 թվականին Ֆրանսիայի Անթիբ քաղաքում։ Մանկությունն անցկացրել է գրքեր կարդալով և վեպեր գրելով։
19 տարեկանում՝ ֆրանսիական դպրոցն ավարտելուց հետո, տեղափոխվել է Միացյալ Նահանգներ։ Մի քանի ամիս բնակվել է Նյու Յորքում՝ աշխատելով պաղպաղակ վաճառող։
Վերադառնալով Ֆրանսիա՝ ստացել է տնտեսագետի մասնագիտացում և բարձրագույն դպրոցում սկսել է դասավանդել տնտեսագիտություն։ «Skidamarink»-ը նրա անդրանիկ գիրքն է (ժանրը՝ թրիլլեր)՝ հրատարակված 2001 թվականին։ Այն պատմում է Լուվրից Ջոկոնդայի կտավի գողության մասին։
Ըստ գրքերի վաճառքի՝ նա Ֆրանսիայում երկրորդն է։ Այսօր նրա գրքերից վաճառվել է ավելի քան 32 միլիոն օրինակ, որոնք թարգմանվել են 40 լեզվով։ Դրանցից երկուսի հիման վրա նկարահանվել են ֆիլմեր, ևս երկու ստեղծագործությունների էկրանավորումներն ընթացքի մեջ են։
Գիյոմ Մյուսսոյի կրտսեր եղբայրը՝ Վալենտին Մյուսսոն (Valentin Musso, ծնված 1977 թվականին), նույնպես գրող է, որը հիմնականում գրում է դետեկտիվներ և թրիլլերներ։
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիացի վիպասաններ Կատեգորիա:Ֆրանսալեզու գրողներ Կատեգորիա:Նիսի համալսարանի շրջանավարտներ Կատեգորիա:Մոնպելիեի համալսարանի շրջանավարտներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:20-րդ դարի ֆրանսիացի վիպասաններ
Բարխուդարլու
Բարխուդարլու (նաև՝ Բարխուդարլի, Բարխուդարլը , Barxudarlı), նախկին բնակավայր Հայաստանի Տավուշի մարզի արևելքում՝ հայ-ադրբեջանական շփման գծի հարևանությամբ։ Խորհրդային Միության ժամանակաշրջանում բնակավայրը ներառվել է Ադրբեջանական ԽՍՀ-ի կազմում։ ԽՍՀՄ փլուզումից հետո՝ 1991-1994 թվականների Արցախյան պատերազմի ընթացքում, այն ընդգրկվեց Հայաստանի Հանրապետության տարածքում։ Համաձայն Հայաստանի վարչատարածքային բաժանման՝ այն գտնվում է Հայաստանի Տավուշի մարզում , իսկ ըստ Ադրբեջանի վարչատարածքային բաժանման՝ այն տեղակայված է Ադրբեջանի Հանրապետության Ղազախի շրջանում ։
2023 թվականի մայիսի 22-ին Հայաստանի վարչապետ Նիկոլ Փաշինյանը հրապարակային հայտարարել է, որ ինքը Բարխուդարլու կոչվող տարածքը ճանաչում է որպես Ադրբեջանի Հանրապետության մաս ։
Տեղադրություն
Բարխուդարլու տարածքը տեղակայված է արևմուտքում Ազատամուտ, հարավ-արևմուտքում Դիտավան, հարավ-արևելքում Այգեհովիտ գյուղերի և հյուսիսում Աղստև գետի միջև։
Պատմություն
Թուրքաբնակ գյուղը հիմնվել է 19-րդ դարի վերջին նստակյացության անցած անասնապահ թուրքերի կողմից ։ Հայտնի է, որ 1886 թվականին գյուղում բնակվել է 69 թուրք ։
Խորհրդային Միության Անդրկովկասյան Դաշնության Կենտրոնական գործադիր կոմիտեի հողային և անտառային վեճերը լուծող տեղական հանձնաժողովը 1929 թվականի հուլիսի 19-0-ի իր որոշմամբ Բարխուդարլուն ընդգրկել է Դիլիջանի գավառի մեջ ։ Հետագայում առանձնացվել է Խորհրդային Հայաստանից և ներառվել Խորհրդային Ադրբեջանի կազմում։
Բարխուդարլուն, որը կազմում էր 10,1 քառ․կմ տարածք, Խորհրդային Միության կազմում գտնվող Ադրբեջանական ԽՍՀ-ի անկլավ էր Խորհրդային Հայաստանի տարածքում։
Ծանոթագրություններ
Կատեգորիա:Հայաստանի բնակավայրեր Կատեգորիա:Ղազախի շրջանի բնակավայրեր Կատեգորիա:Արցախյան հակամարտություն Կատեգորիա:Ադրբեջանի էքսկլավներ Կատեգորիա:Ասիայի վիճելի տարածքներ Կատեգորիա:Տավուշի մարզի բնակավայրեր
Կարաիդել
Կարաիդել (Караиде́ль, Ҡариҙел), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 6040 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Բեռների միջազգային ավտոտրանսպորտային փոխադրումների պայմանագրի մասին կոնվենցիա (CMR)
Բեռների միջազգային ավտոտրանսպորտային փոխադրումների մասին պայմանագրի կոնվենցիան (CMR) ընդունվել է 1956 թվականի մայիսի 19-ին Ժնևում։ Ուժի մեջ է մտել 1961 թվականի հուլիսի 2-ից։ Ունի ՄԱԿ-ի կոնվենցիայի կարգավիճակ։ Կոչված է կարգավորելու այն հարաբերությունները, որոնք ծագում են միջազգային առևտրային բեռները ավտոտրանսպորտով փոխադրման ժամանակ։
Կոնվենցիայի բովանդակությունը
Կոնվենցիայի մասնակից են 55 երկիր (գործնականում բոլոր եվրոպական երկրները և ԽՍՀՄ կազմի մեջ մտնող նորանկախ երկրները), այդ թվում Հայաստանը՝ 2006 թվականի հունիսի 6-ից։
Կոնվենցիան կիրառվում է ավտոտրանսպորտով բեռների փոխադրման ցանկացած հատուցելի պայմանագրի նկատմամբ, երբ բեռնափոխադրման ընդունման և առաքման վայրերը, որոնք նշված են պայմանագրում, գտնվում են տարբեր երկրներում, որոնցից առնվազն մեկը հանդիսանում է Կոնվենցիայի անդամ։
CMR-ը նախատեսում է, որ ավտոտրանսպորտով բեռների փոխադրման պայմանագիրը պետք է հաստատված լինի բեռի փոխադրման բեռնագրով։ CMR բեռնագիրը տրվում է երեք օրինակից՝ առաջինը տրվում է ուղարկողին, երկրորդը կցվում է ապրանքներին, երրորդը մնում է փոխադրողի մոտ։ Բեռնագիրը չի հանդիսանում շրջանառության և ապրանքի տնօրինման փաստաթուղթ։
Կոնվենցիան նաև սահմանում է փոխադրողի պատասխանատվությունը, պահանջների և տեղեկացումների ներկայացման ժամկետները։
Հղումներ
Կատեգորիա:Միջազգային կոնվենցիաներ Կատեգորիա:Հայաստանի պայմանագրեր Կատեգորիա:Ֆրանսիայի պայմանագրեր Կատեգորիա:ԽՍՀՄ պայմանագրեր Կատեգորիա:Միջազգային իրավունք Կատեգորիա:Ուկրաինայի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:Ալբանիայի պայմանագրեր
Հունա-հայկական պապիրուս
Պատմություն
Պապիրուսը ձեռք է բերվել XIX դարի ավարտին ֆրանսիացի գիտնական Օգյուստ Կարիերի կողմից մի արաբ վաճառականից։ Վերջինս չի բացահայտել ապրանքի ծագումը, բայց Կարիերը գտնում էր, որ այն հայտնաբերվել է Էլ Ֆայումում պեղումների ժամանակ։ 1892 թվականին նա հայտարարեց այդ մասին հայ Վիեննայի Մխիթարյաններին և Վենետիկին, ուղարկելով պապիրուսի մի մասի լուսանկարը։ Մխիթարյաններն ակտիվորեն սկսեցին զբաղվել հետազոտությամբ. տեքստի առաջին հատվածները տպագրվեցին Ղևոնդ Ալիշանի կողմից 1892 թվականին, իսկ 1897-1898 թվականներին հայտնվեցին Հակոբ Տաշյանի հոդվածները, որոնք ուսումնասիրում էին ձեռագրի Հայկական հնագրության նշանակությունը։ Այդ առաջին ուսումնասիրությունները տպագրվել են հայերեն և անհասանելի էին միջազգային հանրությանը։ 1930-ական թվականներին գտածոյով հետաքրքրված էին շվեյցարացի հայագետ Ջորջ Կուենդեն, բելգիացի լեզվաբան Մորիս Լերոյը և պապիրոլոգ Կլեր Պրեոն, սակայն պապիրուսն այդ ժամանակ կորել էր։ Չկարողանալով ճշտել բնօրինակի գտնման վայրը, նրանք սկսեցին տեքստի ուսումնասիրության գործը Կարիերի լուսանկարից և հրապարակեցին վերծանման առաջին արդյունքները. 1993 թվականին պապիրուսը վերագտնվեց ամերիկահայ գիտնական Դիկրան Քույմջյանի (Dickran Kouymjian) կողմից Փարիզի ազգային գրադարանի Արևելյան ձեռագրերի հավաքածուի մեջ։ Այնտեղ էլ Քույմջյանը հայտնաբերեց տեքստի ամբողջական ձեռագիրը, ամենայն հավանականությամբ կատարված Կարիերի կողմից։ Այս անգամ ձեռագիրն իր վրա հրավիրեց ակադեմիական լայն շրջանակի ուշադրությունը։ Տեքստի մանրամասն հետազոտմամբ սկսեցին աշխատել Քույմջյանը և բրիտանացի լեզվաբան Ջեյմս Կլակսոնը (James Clackson)։
Բովանդակություն
Պապիրուսը բաղկացած է չորս վնասված կտորներից. երկու մեծ մասերից (27-30 տող պարունակող ամեն կողմերում), և երկու փոքր մասերից (4-6 տող)։ Խոշոր կտորները ըստ երևույթին պարունակում են ամբողջական չխզված տեքստ։ Բովանդակությունը թույլ չի տալիս որոշել, թե պապիրուսի որ կողմն է գրվել սկզբում։ Ամբողջ տեքստը հունարեն լեզվով է՝ գրված հայերեն տառերով։ Նյութը կարելի է բաժանել չորս տարբեր տեսակների։
Օրինակներ տեքստից
Ծագում և ժամանակագրություն
Հաշվի առնելով, որ ձեռագիրը ըստ երևույթին գրվել է Բյուզանդական Եգիպտոսում, ամենաուշ ժամանակագրմամբ (terminus ante quem) հարկավոր է թվարկել 640 տարի (Եգիպտոսի նվաճումը Արաբների կողմից)։ Ժամանակագրության բնական ստորին սահմանը (terminus post quem) համարվում է համարվում է հայերեն գրերի գյուտի ժամանակաշրջանը (մոտ. 400-ական թվականներ)։ Պապիրուսի ավելի ճշգրիտ ժամանակագրումը կապված է որոշակի դժվարությունների հետ։ Հայկական ձեռագրերի V-VII դարերի ոչ հարուստ ժառանգությունը թույլ չի տալիս անել հստակ եզրակացություններ անել հիմնված հնագրության (Палеография) տվյալների վրա։ Պապիրուսի բովանդակությունը նույնպես ոչինչ չի հաղորդում իր ստեղծման ժամանակաշրջանի մասին։ Այնուամենայնիվ, համեմատելով վաղ միջնադարի վիմագիր արձանագրությունների հետ, Քույմջյանը եկավ այն եզրակացության, որ պապիրուսի տառերի ձևերը ավելի նման են V դարի արձանագրություններին և առաջարկեց պապիրուսը թվագրել որպես V դարի ավարտի կամ VI դարի սկզբի գործ։ Կլակսոնի լեզվագրական հետազոտությունները նույնպես հաստատում են վաղ թվագրությունը։
Գիտական նշանակություն
Հունական լեզվի եգիպտական բարբառի ուսումնասիրության նշանակությունը
Բառապաշար
Եթե պապիրուսի տրանսկրիպցիան ցույց է տալիս բավականաչափ պահպանողականություն հնչյունափոխության մեջ, ապա նրա բառապաշարը, ընդհակառակը, բավականին զարգացած է։ Մասնավորապես պապիրուսում հանդիպող վերջածանցներ -ioν, -αρioν և -ακιον շատ հազվադեպ են հանդիպում այդ ժամանակաշրջանի հունական պապիրուսներում։ Տեքստում պարունակվում են և' տարօրինակ, և' շատ հազվագյուտ բառեր, որոնք բացակայում են այլ պապիրուսներում, օրինակ λεπτοραψις (լավ պաշտպանված), ανωβλεφαρον (վերին կոպ), σκνοφος (խավար), τουβια (սռնապաններ)։ Այնուամենայնիվ պապիրուսի գրեթե բոլոր բառերը կարելի է գտնել մինչև VII դարի այլ հունական աղբյուրներում։ Այսպիսի իրավիճակը ավելի շուտ վկայում է Բյուզանդական Եգիպտոսում գրերի ավանդույթի պահպանողականության և նրա խոսակցական լեզվի բառապաշարի առաջադիմության մասին։ Որոշ դեպքերում վերջածանցները անտեսվեցին, ինչը կապված է նրա հետ, որ հայերենում շեշտը միշտ դրվում է բառի վերջին վանկի վրա։ Այդ կերպով հայալեզու մարդու համար շեշտը նախավերջին վանկի վրա (նույնիսկ վերջից երրորդում) կարող է ազդարարել բառի ավարտը։ Մնացած դեպքերում, սակայն, պապիրուսի լեզուն լավ է համապատասխանում եգիպտական հունարենի հետ՝ հայտնի բյուզանդական շրջանի բազմաթիվ այլ պապիրուսներից։
Հայերեն այբուբենի հնագրության ուսումնասիրության նշանակությունը
Հայերեն այբուբենի հնագրությունն ուսումնասիրելու համար Հունա-հայկական պապիրուսին յուրահատուկ նշանակություն է տալիս այն փաստը, որ ավելի հին հայ ձեռագրերը ամբողջությամբ կորել են, պահպանվել են միայն ոչ շատ մեծ կտորներ՝ թվարկված 5—7-րդ դարերում և միայն երկու ամբողջական 7—8-րդ դարերի ձեռագրեր։ Հայերեն հնագիտությունն ուսումնասիրել սկսելու հիմնական պատճառը հանդիսացել է հենց XIX դարում պապիրուսի բացահայտումը։ Առաջին հիմնական աշխատանքն այս ոլորտում ընդունված է համարել 1898 թվականին տպագրված Մխիթարական Յա. Տաշյանի «Հայերեն հնագիտության ակնարկ»-ը, որտեղ նա անդրադարձել է նաև պապիրուսի տառատեսակին ։ Պապիրուսի բացի հին ժամանակների լինելը, կարևոր նշանակություն ունի նաև բովանդակության ոչ ֆորմալ բնույթը։ Նման բովանդակությամբ պահպանված առաջին հայերեն ձեռագրերը գրվել են հարյուր տարի անց ։ Պապիրուսը գրված է շեղագիր և այդ տառատեսակը չունի իր նմանը այլ հայկական ձեռագրերում։ Տառերի մեծամասնությունը ունեն «կլորացված երկաթագրի» ձև, իսկ մյուսները ավելի նման են բոլորգիր կամ նույնիսկ շղագիր տառատեսակներին։ Տաշյանն ուսումնասիրելով պապիրուսի տառատեսակը, նկատեց, որ այն «ոչ երկաթագիր է, և ոչ էլ բոլորգիր, թեև վերջինս գերիշխում է»։ Որոշ տեղերում այն շատ նման է 5—6-րդ դարերի վիմագիր տառատեսակին, օրինակ Երուսաղեմի հայկական խճանկարներից և Տեկորյան բազիլիկի (Tekor Basilica) արձանագրությունից։ Պապիրուսի տառատեսակը որոշ առումներով ամրապնդում է այն տեսակետը, որ «բոլորգիր»-ն ու «երկաթագիր»-ը գոյություն են ունեցել կողք-կողքի հին ժամանակներից։ Հավանաբար արդեն 5-րդ դարում պաշտոնական «երկաթագրի» հետ գոյություն է ունեցել «շղագիրը», որը հետագայում դարձել է «բոլորգիր»։
Պատկերասրահ
Պապիրուսի սև-սպիտակ ֆոտոպատճեների մասեր
Բիլ Գեյթս
Վիլյամ (Բիլ) Հենրի Գեյթս III (William Henry Gates III, ), ամերիկացի բիզնես մագնատ, համակարգչային ծրագրավորող և բարերար։ Գեյթսը Մայքրոսոֆթի՝ աշխարհի ամենամեծ ծրագրային ապահովման ընկերության նախկին գործադիր տնօրենն է և ներկայիս նախագահը, որը նա հիմնադրել է Փոլ Ալենի հետ համատեղ։
Ֆորբս ամսագիրը Գեյթսին համարել է աշխարհի ամենահարուստ մարդկանցից մեկը, ամենահարուստը 1995-2009 թվականներին, բացառությամբ 2008 թվականը. նա այդ ժամանակ երրորդն էր ցանկում։ 2011 թվականին նա ամենահարուստ ամերիկացին էր, իսկ ամբողջ աշխարհում երկրորդ հարուստ անհատը։ Ըստ "Բլումբերգի Միլիարդատերների Ցանկի" Գեյթսը 2013 թվականին նորից դառնում է աշխարհի ամենահարուստ մարդը։ 2014 թվականի ապրիլի տվյալներով նա ամենահարուստն է համարվում աշխարհում։ Մայքրոսոֆթում աշխատելու տարիներին Բիլ Գեյթսը զբաղեցրել է գործադիր տնօրենի և գլխավոր ծրագրավորողի պաշտոնը և համարվում է ամենամեծ բաժնետերը՝ 6.4 % ընդհանուր բաժնետոմսերի։ Նա նաև մի քանի գրքերի հեղինակ և համահեղինակ է։ Գեյթսը ամենահայտնի ձեռնարկատերն է համակարգիչների հեղափոխության շրջանում։ Նրան քննադատել են բիզնես վարելու իր մարտավարության համար, մարտավարություն, որը համարվեց հակամրցակցային։ Այդ պատճառով որոշ դեպքերում նրա դեմ դատական հայցեր են ներկայացվել։ Իր կարիերայի հետագա փուլերում Գեյթսը իրականացրել է բարեգործական ծրագրեր՝ տարբեր բարեգործական կազմակերպություններին և գիտական հետազոտական ծրագրերին նվիրաբերելով խոշոր գումարներ "Բիլ և Մելինդա Գեյթս" հիմնադրամի միջոցով, որը հիմնադրվել է 2000 թվականին։ Գեյթսը Մայքրոսոֆթում գլխավոր տնօրենի պաշտոնից հեռանում է 2000 թվականի հունվարին։ Սակայն նա շարունակեց մնալ նախագահի պաշտոնում, և իր համար ստեղծեց գլխավոր ծրագրավորողի պաշտոնը։ 2006 թվականի հունիսին, Գեյթսը հայտարարեց, որ այսուհետ Մայքրոսոֆթում աշխատելու է կես դրույքով, իսկ հիմնադրամում սկսելու է աշխատել ամբողջ դրույքով։ Աստիճանաբար իր պարտականությունները փոխանցեց Րեյ Օզզիին(գլխավոր ծրագրավորող) և Քրեյգ Մունդիին (գլխավոր հետազոտող և ռազմավարության գծով գլխավոր պատասխանատու)։ Գեյթսը Մայքրոսոֆթի նախագահի պաշտոնը լքեց 2014 թվականին։ Նա նոր պաշտոնի անցավ՝ որպես տեխնոլոգիաների գծով խորհրդատու՝ աջակցելու համար նոր նշանակված գլխավոր տնօրեն Սաթյա Նադելային։
Վաղ կյանք
Բիլ Գեյթսը ծնվել է Սիեթլում, Վաշինգտոնում՝ Ուիլյամ և Մերի Մաքսուել Գեյթսերի ընտանիքում։ Նրա երակներում հոսում է անգլիացու, գերմանացու և շոտլանդացու-իռլանդացու արյուն։ Նրա հայրը հայտնի իրավաբան էր, իսկ մայրը Առաջին Միջպետական Բենքսիստեմում և Յունայթեդ Ուեյում (First Interstate BancSystem, United Way) եղել է տնօրենների խորհրդի անդամ։ Գեյթսը ունի մեկ մեծ(Քրիստի)և մեկ փոքր քույր (Լիբբի)։ Գեյթսի ծնողները ցանկանում էին, որ իրենց որդին նույնպես իրավաբան դառնա։ Նրա կյանքի վաղ տարիներին ծնողները նրան տանում էին Կոնգրեգացիոնալիստական եկեղեցի։ 13 տարեկան հասակում նա հաճախում է Լեյքսայդ դպրոց (բացառիկ նախապատրաստական դպրոց)։ Բիլը 8-րդ դասարանում էր, երբ "Մայրերի" ակումբը տարբեր իրերի վաճառքից ստացված հասույթով ցանկացավ գնել hեռատիպ մոդել "33 ASR տերմինալ" (Teletype Model 33 ASR) և համակարգչային բլոկ Ջեներալ Էլեկտրիկից (GE)`դպրոցի աշակերտների համար։ Գեյթսը հետաքրքրվեց GE-ի համակարգերի ծրագրավորումով։ Նա իր առաջին համակարգչային ծրագիրը գրել է այս մեքենայի համար։ Գեյթսը հիացած էր այս մեքենայով և թե ինչպես է այն կատարելապես իրականացնում գլխավոր ծրագրի կոդավորումը։ Երբ ավարտվեց հասույթից հավաքված գումարը, Բիլը և այլ ուսանողներ շարունակեցին աշխատել ծրագրերի վրա (DEC PDP մինիհամակարգիչներ)։ Այս համակարգերից էր PDP-10, որը պատկանում էր Համակարգչային Կենտրոն Կորպորացիային (Computer Center Corporation (CCC)), որը արգելեց 4 ուսանողների՝ Բիլին, Պոլ Ալենին, Ռիկ Ուիլընդին և Քենթ Իվենսին, զբաղվել ծրագրերով։ Ավելի ուշ արգելքը վերացվեց, իսկ 4 ուսանողներին առաջարկվեց CCC-ի ծրագրերում սխալներ գտնել՝ փոխարենը ստանալով համակարգչային թայմ (computer time)։
Համակարգը հեռատիպով կիրառելու փոխարեն, Գեյթսը գնաց CCC-ի գրասենյակ և սկսեց ուսումնասիրել տարբեր ծրագրերի համար նախատեսված աղբյուրի ծածկագրեր (կիրառվում են համակարգում՝ ներառելով ծրագրեր Ֆորթրանում, Լիսպում) և մեքենայական լեզու։ CCC-ի հետ ունեցած պայմանավորվածությունը շարունակվեց մինչև 1970 թվականը, երբ ընկերությունը դուրս մնաց այս բիզնեսից։ Հաջորդ տարում "Ինֆորմացիոն Գիտություններ" (Information Sciences, Inc) կորպորացիան աշխատանքի վերցրեց Լեյքսայդի 4 ուսանողներին. նրանք պետք է գրեին աշխատավարձի հաշվարկման ծրագիր Քոբոլում։ Այն բանից հետո, երբ Գեյթսի կառավարիչները իմացան նրա համակարգչային ունակությունների մասին, նա դպրոցի համար գրեց դասացուցակ։ 17 տարեկանում Գեյթսը Ալենի հետ համատեղ հիմնում է ձեռնարկատիրություն, որը կոչվում էր "Տրաֆ-Օ-Դատա" (Traf-O-Data), որտեղ ստեղծվում էր երթևեկության հաշվիչ մեքենաներ, որոնց հիմքում Intel 8008 պրոցեսորն էր։ 1973 թվականի սկզբին Գեյթսը վարում էր ԱՄՆ Ներկայացուցչական Պալատի կոնգրեսական էջը։ Գեյթսը Լեյքսայդի դպրոցը ավարտում է 1973 թվականին։ Նա ստանդարտացված թեստի (SAT) 1600 միավորից հավաքում է 1590-ը և նույն տարում ընդունվում է Հարվարդի քոլեջ։ Երկրորդ կուրսում Գեյթսը նախագծում է ալգորիթմ՝ նրբաբլիթների դասակարգման համար, որը լուծում էր հանդիսանում մի շարք խնդիրներից միայն մեկի համար, որոնք ներկայացված էին Կոմբինատորիկայի դասարանում։
Գեյթսի լուծումը ռեկորդ սահմանեց՝ լինելով ամենաարագ տարբերակը 30 տարիների ընթացքում, իսկ նրան հաջորդողը միայն մեկ տոկոսով էր արագ։ Հարվարդում սովորելու տարիների ընթացքում Գեյթսը ուսուցանելու հստակ պլան չուներ և բավական շատ ժամանակ էր տրամադրում դպրոցի համակարգիչներին։ Գեյթսը կապ էր պաշտպանում Պոլ Ալենի հետ, իսկ 1974 թվականի ամռանը միանում է նրան Հանիուոլում։ Հաջորդ տարվա ընթացքում թողարկվում է MITS Altair 8800-ը, որը հիմնված էր Intel 8080 CPU-ի վրա, իսկ Գեյթսն ու Ալենը սա լավ հնարավորություն էին համարում՝ սկսելու իրենց սեփական համակարգչային ծրագրեի ընկերությունը։ Այս նույն տարվա ընթացքում Գեյթսը դուրս է մնում Հարվարդից։
1975 թվականին Բիլ Գեյթսը կյանքում առաջին անգամ ձերբակալվել է՝ արագության գերազանցման և առանց վարորդական իրավունքի մեքենա վարելու համար։
BASIC
1975 թվականին թողարկված "Պոպուլյար Էլեկտրոնիքս"-ի համարը կարդալուց հետո, որտեղ ցուցադրվում էր Altair 8800-ը, Գեյթսը կապ է հաստատում "Մայքրո Ինստրումենտեյշըն"-ի (Micro Instrumentation) և "Թելեմետրի Սիսթեմ"-ի (Telemetry Systems (MITS)) հետ, որոնք ստեղծել էին միկրոհամակարգիչները, և նրանց տեղեկացնում է, որ իրենք մշակում են Basic ծրագրային լեզվի թարգմանիչ։ Իրականում Գեյթսը և Ալենը Altair չունեին և դրա համար չէին կարող ծածկագիր գրել։ MITS-ի տնօրենը համաձայնվում է հանդիպել նրանց, իսկ արդեն մի քանի շաբաթ անց նրանք ստեղծում են Altair-ի կրկնօրինակ, որը աշխատում էր մինիհամակարգիչների վրա, իսկ հետո արդեն BASIC թարգմանչական ծրագրի վրա։ Ցուցադրությունը տեղի ունեցավ Ալբուքուերքում ՝ MITS-ի գրասենյակում և հաջողություն ունեցավ և հնարավորություն ընձեռեց MITS-ի հետ պայմանագիր կնքել։ Պոլ Ալենը աշխատանքի անցավ MITS-ում, իսկ Բիլը բացակայում էր Հարվարդի դասերից՝ MITS-ում Ալենի հետ աշխատելու համար։ Նրանք իրենց ընկերությունը անվանեցին "Մայքրո-Սոֆթ" ("Micro-Soft") և իրենց առաջին գրասենյակը բացեցին Ալբուքուերքում։ Մայքրոսոֆթի BASIC ծրագիրը տարածված էր համակարգչի սիրահարների շրջանակում, սակայն Գեյթսը հայտնաբերեց, որ նախաշուկայական կրկնօրինակներ են հայտնվու, որոնք լայնորեն կրկնօրինակվում և տարածվում են հանրության շրջանակներում։ 1976 թվականի փետրվարին Գեյթսը բաց նամակ է գրում "Սիրահարներին" MITS-ի տեղեկագրում՝ ասելով, որ MITS-ը այլևս չի արտարդելու, վաճառելու և օժանդակելու բարձրորակ ծրագրեր առանց գումարների։ 1976 թվականի վերջում Մայքրոսոֆթը առանձնացավ MITS-ից և շարունակեց ծրագրեր մշակել տարբեր համակարգերի համար։ Ընկերությունը տեղափոխվեց Բելեյու, Վաշինգտոն 1979 թվականի հունվարի 1։
Համագործակցություն IBM-ի հետ
1980 թվականի հուլիսին IBM-ը խնդրում է Մայքրոսոֆթին ծրագրեր գրել իրենց նոր անձնական համակարգիչների (IBM PC) համար։ Սկզբում Մայքրոսոֆթին խնդրեցին գրել BASIC թարգմանչական ծրագիր։ Այն ժամանակ, երբ IBM-ի ներկայացուցիչները նշեցին, որ կարիք ունեն օպերացիոն համակարգի, Գեյթսը նրանց խորհուրդ տվեց Դիջիթալ Րիսըրչը (Digital Research) (CP/M օպերացիոն համակարգի ստեղծողներ)։ Սակայն IBM-ին չհաջողվեց լիցենզիոն համաձայնություն ձեռք բերել։ Ջեք Սեմսը IBM-ից Գեյթսին խնդրեց ձեռք բերել օպերացիոն համակարգը։ Մի քանի շաբաթ անց Գեյթսը առաջարկեց կիրառել 86-DOS (QDOS)-ը, որը նման էր CP/M-ին, որը ստեղծվել էր Սիեթլ Կոմպյուտոր Պրոդակտս-ի (Seattle Computer Products (SCP)) կողմից։ Գեյթսը համաձայնության է գալիս վերջիններիս հետ՝ դառնալով համակարգի բացառիկ լիցենզավորված գործակալը, իսկ ավելի ուշ արդեն ամբողջական սեփականատերը։ Իսկ արդեն ավելի ուշ պայմանագիր ստորագրվեց IBM -ի հետ։ Համաձայն պայմանագրի այն տրվում էր IBM -ին մեկանգամյա վարձատրությամբ ($50,000)։
Վինդոուզ
Մայքրոսոֆթը իր Մայքրոսոֆթ Վինդոուզի առաջին մանրածախ տարբերակը թողարկեց 1985 թվականի նոյեմբերի 20-ին և օգոստոսին։ Նրանք IBM -ի հետ գործարք կնքեցին՝ մշակելու մի առանձին օպերացիոն համակարգ՝ OS/2-ը։ Չնայած որ երկու ընկերությունները հաջող մշակեցին նոր համակարգի առաջին տարբերակը, կրեատիվ տարբերությունների պատճառով համագործակցությունը թուլացավ։
Դատավարություն հակամենաշնորհային գործերի վերաբերյալ
Մի շարք որոշումներ, որ հանգեցրին դատավարության, Մայքրոսոֆթի բիզնեսում հակամենաշնորհային գործերի վերաբերյալ, արժանացան Գեյթսի հավանությանը։ 1998 թվականին Գեյթսը վկայություն է տալիս, որը որոշ լրագրողներ բնութագրեցին խուսափողական։ Գեյթսը վիճեց քննիչ Դեյվիդ Բոյսի հետ այնպիսի բառերի համատեքստային իմաստների վերաբերյալ, ինչպիսին են՝ "մրցակցել", "առնչվող" և "մենք" բառերը։ Թվում էր, թե դատավորները և այլ ներկաներ ծիծաղում էին մի շարք գործոնների վրա նրա վկայության ժամանակ։
Գովազդներում հայտնվելը
2008 թվականին Գեյթսը նկարահանվում է մի շարք գովազդներում ՝ աջակցելով Մայքրոսոֆթին։ Առաջին գովազդում նա նկարահանվում է Ջերի Սեյնֆիլդի հետ, իսկ նկարահանումները տեղի էին ունենում առևտրի կենտրոնում, իսկ երկրորդ մասում նրանք գտնվում են տանը և փորձում են տեղավորվել նորմալ մարդկանց մեջ։
ՀետՄայքրոսոֆթյան ժամանակաշրջան
Հեռանալով Մայքրոսոֆթից, Գեյթսը շարունակում է իր բարեգործական գործունեությունը և ի թիվս այլ ծրագրերի ձեռք է բերում "Մեսինջեր դասախոսություններ"-ի շարքը, որը կոչվում էր "Ֆիզիկական իրավունքի բնութագիր". դասախոսությունները կարդացել էր Րիչարդ Ֆեյնմանը 1964 թվականին, իսկ ԲիԲիՍին կատարել էր ձայնագրումները։ 2010 թվականի ապրիլին Գեյթսին հրավիրում են Մասաչուսեթսի տեխնոլոգիաների ինստիտուտ (MIT)՝ դասախոսություններ կարդալու։ Համաձայն Բլումբերգի միլիարդատերերի ցուցակի, Գեյթսը ամենաբարձր վճարվող միլիարդատերն էր 2013 թվականին։ 2014 թվականի հունվարի տվյալների համաձայն Գեյթսի ակտիվները գտնվում են Կասկադ Ինվեստմենտ ՓԲԸ-ում։ "Ռոլլինգ Ստոն"-ին ( Rolling Stone magazine) տված կարևոր հարցազրույցում (2014 մարտի 27) Գեյթսը իր հեռանկարներից է խոսել մի շարք խնդիրների վերաբերյալ ինչպիսին են՝ կլիմայի փոփոխությունը, միջուկային էներգիան, Սթիվ Ջոբսը և պետական Ամերիկան։ Գեյթսը նորարարությունը սահմանեց որպես "առաջընթացի իսկական շարժառիթ" և ասաց, որ Ամերիկան հիմա ավելի լավ վիճակում է գտնվում, քան տարիներ առաջ։
Անձնական կյանք
1994 թվականի հունվարի մեկին Գեյթսը ամուսնանում է Մելինդա Ֆրենչի հետ։ Նրանք երեք երեխա ունեն՝ երկու աղջիկ և մեկ տղա։ Ընտանիքը բնակվում է Գեյթսի տանը, որը գտնվում է Մեդինայում, որտեղից բացվում է Վաշինգտոն գետի տեսարանը։ Համաձայն Քինգ Քաունթի հանրային գրառումների՝ 2006 թվականի տվյալներով ունեցվածքի ամբողջական արժեքը կազմում է 125 միլիոն Ամն դոլլար, իսկ ունեցվածքի տարեկան հարկերը 991,000 Ամն դոլլար։ Ըստ Գեյթսի՝ կրոնում բարոյական համակարգերը շատ կարևոր են։ Նրանք իրենց երեխաներին մեծացրել են կրոնական ձևերով։ Նրանք Կաթոլիկ եկեղեցի են այցելել իրենց ծնողների հետ։ Գեյթսի անձնական ձեռքբերումներից են Լեսթերի կոդեքսը, որն իրենից ներկայացնում է Լեոնարդո դա Վինչիի կատարած գրառումները. նա այն ստացել է 1994 թվականին։ Գեյթսը այն ձեռք է բերել աճուրդում՝ 30.8 միլիոն Ամն դոլլարով 1994 թվականին։ Բիլլ Գեյթսը նաև հայտնի է իր "ընչաքաղց" կարդացող լինելով, իսկ նրա տան հսկայական գրադարանի առաստաղին փորագրված է մեջբերումներ Մեծ Գեթսբիից (The Great Gatsby)։ Նա սիրում է բրիջ, թենիս և գոլֆ խաղալ։ 2006 թվականին տված մի հարցազրույցում Գեյթսը ասել է, որ կցանկանար աշխարհի ամենահարուստ մարդը չլինել, քանի որ նրան դուր չի գալիս դրա արդյունքում առաջացած ուշադրությունը։ Գեյթսը Մայքրոսոֆթից բացի, ունի մի շարք այլ ներդրումներ, որոնք 2006 թվականին նրան բերեցին ընդհանուր հաշվարկով 966,667 Ամն դոլլար եկամուտ։ 1989 թվականին նա հիմնեց "Քորբիսը" (թվային պատկերավորման ընկերություն)։ 2004 թվականին նա դառնում է Բերքշայր Հեթուեյ (Berkshire Hathaway) ներդրումային ընկերության տնօրեն։
"Բիլլ և Մելինդա Գեյթս" հիմնադրամ
Գեյթսը ուսումնասիրել է Էնդրյու Կարնեգիի և Ջոն Ռոքֆելերի աշխատանքները և 1994 թվականին վաճառել է Մայքրոսոֆթի իր բաժնետոմսերի մի մասը՝ ստեղծելու համար "Ուիլյամ Գեյթս հիմնադրամը" ("William H. Gates Foundation")։ 2000 թվականին Գեյթսը և նրա կինը միավորում են ընտանեկան երեք հիմնադրամները՝ ձևավորելով "Բիլլ և Մելինդա Գեյթս հիմնադրամը"։
Քննադատություններ
Լոս Անջելես Թայմսը (Los Angeles Times) քննադատեց հիմնադրամին այն բանի համար, որ նրանք ներդրումներ էին կատարում այնպիսի ընկերություններում, որոնք մեղադրվել էին աղքատությանը, աղտոտմանը նպաստելու համար, ինչպես նաև դեղագործական ընկերություններում, որոնք իրենց արտադրանքը չեն վաճառում զարգացող երկրներում։ Որպես քննադատության պատասխան 2007 թվականին հիմնադրամը հրապարակեց ներդրումների տեսությունը։ Իսկ էռնեստ Լեֆեվերը "Գեյթս հազարամյակի կրթաթոշակային ծրագիր"-ը քննադատեց այն բանի համար, որ նրանք չէին ֆինանսավորում կովկասցի ուսանողների։ Այս ծրագրին աջակցում էր Միացյալ Սևամորթերի Քոլեջ հիմնադրամը (United Negro College Fund)։
Սուխայա Չեմրովկա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Բիլ Գեյթս
Ճանաչում
1987 թվականին "Ֆորբես" ամսագիրը Բիլլ Գեյթսին դասակարգեց 400 ամենահարուստ մարդկանց շարքը՝ նրա 32-րդ տարեդարձից մի քանի որ առաջ։ "Թայմ" ամսագիրը Գեյթսին ճանաչեց 100 անհատներից մեկը, որոնք ազդեցություն են ունեցել 20-րդ դարի ձևավորման վրա, ինչպես նաև 2004, 2005, և 2006 թվականների 100 ամենաազդեցիկ մարդկանցից մեկը։ Գեյթսը, նրա կինը և "Յու Թու" (U2)ռոք խմբի երգիչ Բոնոն արժանացան 2005 թվականի մարդ տիտղոսին "Թայմ" ամսագրի կողմից։ 2006 թվականին նա գրավեց 8-րդ հորիզոնականը՝ "Մեր ժամանակների հերոսներ" շարքում։ Գարդյան ամսագրում նա ներառվեց "Մեդիայի լավագույն 100 ազդեցիկ մարդիկ " խորագրում 2001 թվականին։ 1994 թվականին նա արժանացավ Բրիտանական համակարգչային ընկերության 20-րդ վաստակավոր գիտաշխատող կոչմանը։ Գեյթսը դոկտորական աստիճան է ստացել Նյենրոդ Բիզնես Համալսարանում, Բրոկելենում, Հոլանդիայում 2000 թվականին, Տեխնոլոգիաների Արքայական Ինստիտուտում, Ստոքհոլմում, Շվեդիայում 2002 թվականին, Վասեդա Համալսարանում, Տոկիոյում, Ճապոնիայում 2005 թվականին, Ծինգուա Համալսարանում, Պեկինում, Չինաստանում 2007 թվականին, Հարվարդի համալսարանում 2007 թվականին, Կարոլինսկա Ինստիտուտում, Ստոկհոլմում 2008 թվականին և Քեմբրիջ համալսարանում 2009 թվականին։ Նա նաև պատվավոր հոգաբարձու է Պեկինգի համալսարանում 2007 թվականից։ 2005 թվականին թագուհի Էլիզաբեթ 2-րդը Գեյթսին շնորհում է Բրիտանական Կայսրության պատվավոր Ասպետ հրամանատարի շքանշան։ Նա և իր կինը արժանացել են "Ացտեկ Արծիվ" շքանշանի՝ իրենց բարեգործական աշխատանքների համար։ 2010 թվականին Ֆրանկլին Ինստիտուտը Գեյթսին շնորհեց "Բաուեր" մրցանակը բիզնեսում առաջնորդ լինելու համար՝ Մայքրոսոֆթում ունեցած ձեռքբերումների և բարեգործական աշխատանքների համար։ 2010 թվականին նա արժանացավ "Արծաթե Բուֆալո մրցանակին" Ամերիկայի սկաուտների կողմից՝ երիտասարդության համար կատարած իր աշխատանքի համար։ 1997 թվականին միջատաբանները ծաղկի ճանճի մի տեսակ Գեյթսի պատվին են կոչում՝ Բիլլ Գեյթսի ծաղկի ճանճ (Eristalis gatesi)։ 2002 թվականին Բիլլ և Մելինդա Գեյթսերին շնորհվում է Ջեֆերսոնի մրցանակ՝ սոցիալապես անապահովներին մեծ հասարակական ծառայություն մատուցելու համար։ 2006 թվականին Գեյթսը ստանում է "Տեխ Մրցանակներից" Ջեյմս Մորգան Գլոբալ մարդասիրական մրցանակը։
Սուխայա Չեմրովկա
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բիլ Գեյթս
Գրքեր
Բիլլ Գեյթսը հրատարակել է երկու գիրք՝
Սոցիալական կայքեր
2013 թվականին Բիլլ Գեյթսը դարձավ LinkedIn-ի "դեմքը"։
Արտաքին հղումներ
Կատեգորիա:Ամերիկացի միլիարդատերեր Կատեգորիա:Ամերիկացի ծրագրավորողներ Կատեգորիա:Մարդասերներ Կատեգորիա:Ամերիկացի բարերարներ Կատեգորիա:Մայքրոսոֆթ Կատեգորիա:Ամերիկացի բիզնեսմեններ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Հարվարդի համալսարանի շրջանավարտներ Կատեգորիա:20-րդ դարի ամերիկացի գործարարներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Պադմա Բհուշան շքանշանի ասպետներ Կատեգորիա:Ամերիկացի գործարարներ
Աստերոիդների ցանկ (279401-279500)
Աստերոիդների ցանկ (279301-279400) * Աստերոիդների ցանկ * Աստերոիդների ցանկ (279501-279600)
Տեղաճարակ
Տեղաճարակ, էնդեմիա (հունարեն ένδημος—տեղային, տեղի), տվյալ տարածքում որևէ վարակիչ հիվանդության մշտական առկայությունը, որը պայմանավորված է բնական, կլիմայական, սոցիալ-տնտեսական և ժամանակավոր բնույթի մի շարք այլ գործոններով։ Տարբերում են իսկական և վիճակագրական տեղաճարակներ։ Իսկականի գոյությունը կախված է տեղանքի բնական պայմաններից, օրգանիզմին անհրաժեշտ որոշ նյութերի պակասից (օրինակ՝ տեղաճարակային խպիպ), վարակի աղբյուրի և փոխանցողի տարածման աշխարհագրական արեալից, ինչպես նաև հարուցիչի (մալարիայի, դեղին տենդի են) զարգացման համար անհրաժեշտ արտաքին միջավայրի պայմաններից։ Վիճակագրական տեղաճարակը վերաբերում է այն հիվանդություններին, որոնք ունեն համընդհանուր տարածում (որովայնային տիֆ, դիզենտերիա են)։ Պլանային հակահամաճարակային միջոցառումների շնորհիվ որոշ դեպքերում հնարավոր է վերացնել տվյալ տեղանքի տեղաճարակայնությունը։ Տեղաճարակային հիվանդությունների դեմ պայքարն ընդգրկում է բնակչության կյանքի պայմանների բարելավումը, պատվաստումները, վարակի բնական աղբյուրների և հարուցիչների ոչնչացումը, ինչպես նաև ջրի ֆտորացումը կամ յոդացումը։
Կատեգորիա:Համաճարակաբանություն
Կյանքը Միսիսիպիի վրա
Կյանքը Միսիսիպիի վրա ստեղծագործությունը (Life on the Mississippi) (1883 թվական) Մարկ Տվենի հուշագրությունն է, երբ Ամերիկայի քաղաքացիական պատերազմից առաջ Միսիսիպի գետի վրա մի շոգենավի նավատար էր։ Սա նաև ճանապարհորդական գիրք է, որը պատմում է երկար տարիներ անց Նոր Օռլեանից Սեյնթ Փոլ (Մինեսոտա)՝ Միսիսպի գետով կատարած իր ուղևորության մասին։
Ակնարկ
Գիրքը սկսվում գետի մասին եվրոպացիների ու ամերիկացիների պատմած պատմությամբ և 1542 թվականին իսպանացի հետազոտող Էռնանդո դե Սոտոյի մասին պատմությամբ։ Գիրքը շարունակվում է շոգենավի՝ նավատարի վերապատրաստումների ընթացքում փորձառու նավատար Հորացիուս Ի․ Բիքսբիի «բալիկ»-ի (աշակերտ)՝ Տվենի անեկդոտներով ։ Նա մեծ սիրով նկարագրում է Միսիսիպի գետի անընդհատ փոփոխվող պատմությունն այն հատվածում, որն առաջին անգամ հրատարակվել է 1876 թվականին և վերնագրվել որպես «Հին ժամանակները Միսիսիպիի վրա»։ Տվենն իր վերապատրաստումները սկսելու ժամանակ դեռ 21 տարեկան էր, օգտագործելով հեղինակային իրավունքը իրեն որոշ չափով թույլ է տալիս ավելի երիտասարդ է ներկայացնել․ իրեն՝ ներկայացնում է որպես մի «անփորձ պատանի» և «տղա», ով «փախել էր տանից» գետի վրա իր բախտը որոնելու համար՝ ընդգծելով իր անփորձ լինելն ու միամտությունը։ Երկրորդ հատվածում, նա պատմում է շատ տարիներ անց Սեյնթ Լուիզից Նոր Օռլեան կատարած իր ուղևորության մասին, որն անմիջապես հաջորդում էր Նոր Օռլեանից Սեյնթ Փոլ իր ուղևորությանը (կանգ է առնում իր մանկության տանը՝ Հաննիբալ քաղաքում, Միսսուրի)։ Նա նկարագրում է երկաթուղիների, նոր ու մեծ քաղաքների մրցակցությունները և ավելացնում է ագահության, դյուրահավատության, ողբերգության և վատ ճարտարապետության մասին իր դիտարկումները։ Նա նաև բազում հնարովի հեքիաթներ էր պատմում։
Հրատարակություն
1883 թվականին միաժամանակ տպագրվելով Ամերիկայի Միացյալ Նահանգներում և Մեծ Բրիտանիայում, գիրքն առաջինն է, որ հրատարկչությանը ներկայացվում է որպես բնագիր ։ Սակայն Տվենը գրամեքենա չէր օգտագործում ։ Իր քարտուղար Իզաբել Վ․ Լյոնն է տպագրել Տվենի ձեռագրից։
Դրամատիկական վերամշակումներ
1980 թվականին, Ամերիկյան Հանրային հեռուստաընկերության համար գիրքը վերամշակվեց հեռուստաֆիլմի, որում Դեյվիդ Նելլը հանդես եկավ Սեմյուել Լենգհորն Քլեմենսի դերում (Մարկ Տվենի իրական անունը), իսկ Ռոբերտ Լանսինգը՝ Հորացիուս Բիքսբի դերում, շոգենավի նավատարն ով վերապատրաստում էր նրան։ Ֆիլմը գրքից վերցրել է բազում հնարովի պատմություններ՝ հյուսված մտացածին պատմվածքից։ 2010 թվականին «Կյանքը Միսիսիպիի վրա»-ն դարձավ բեմական մյուզիքլ. գրքի ու բառերի հեղիանկը՝ Դուգլաս Մ․ Փարքերն էր, երաժշտության հեղինակը՝ Դենվեր Քասադոն։ Մյուզիքլը նույն թվականին բեմադրվեց Քանզաս սիթիում (Միսուրի) և Վիսկոնսինի Դոր շրջանում։ «Կյանքը Միսիսիպիի վրա» մյուզիքլը 2013 թվականին բեմադրվեց Նյու Յորքի «Workshop Theater Company»-ում։ Ռեժիսորը Սուսաննա Ֆրեյզերն էր։
Ծանոթագրություններ
Կատեգորիա:Հուշագրություններ Կատեգորիա:Մարկ Տվենի ստեղծագործություններ Կատեգորիա:1883 արվեստում
Մարինա Ավստրիյսկայա
Մարինա Ավստրիյսկայա (Марина Александровна Австрийская, ), ԽՍՀՄ գեղասահորդուհի, 1983 թվականի ԽՍՀՄ առաջնության արծաթե մեդալակիր, 1984 թվականի ԽՍՀՄ առաջնության բրոնզե մեդալակիր, աշխարհի կրկնակի չեմպիոնուհի պատանիների կարգում (1982 և 1983), 1984 թվականի Օլիմպիական խաղերի մասնակից զուգասահք ձևում։
Կենսագրություն
Մարինա Ավստրիյսկայան հանդես է եկել զուգասահքում` Յուրի Կվաշնինի հետ։ 1982 և 1983 թվականներին պատանիների կարգում Աշխարհի առաջնություններին զույգը դարձել է աշխարհի չեմպիոն, 1983 թվականին ԽՍՀՄ առաջնության բրոնզե մեդալակիր և ԽՍՀՄ առաջնության արծաթե մեդալակիր`1984 թվականին։ 1984 թվականի Օլիմպիական խաղերում զույգը զբաղեցրեց 9-րդ հորիզոնականը։
Ընտանիք
Աղջիկը` Ավստիյսկայա Ալեքսանդրա Ալեքսեևնա (ծնվ. 2000)՝՝ գեղասահորդ-մենասահորդուհի
Արտաքին հղումներ
Կատեգորիա:Գեղասահորդներ ըստ ազգության Կատեգորիա:Աշխարհի չեմպիոններ Կատեգորիա:ԽՍՀՄ միջազգային կարգի սպորտի վարպետներ
Տրամաբանության պատմություն
Տրամաբանության ի հայտ գալը` որպես եզրակացության սկզբունքների զարգացած վերլուծություն, վերաբերում է բացառապես երեք տեղական քաղաքակրթությունների ՝ մասնավորապես Չինաստան, Հնդկաստան և Հին Հունաստան։ Տրամաբանության մեկնաբանությունը միայն հին հունական փիլիսոփայության մեջ` Արիստոտելի «Օրգանոն» աշխատության մեջ է մանրամասնորեն դիտարկվում, ընդունվում և լայնորեն օգտագործվում ժամանակակից գիտության և մաթեմատիկայի մեջ։ Հին Հունաստանում տրամաբանությունը հայտնի էր որպես «դիալեկտիկա» կամ «անալիտիկա»։
Հետագայում Արիստոտելի տրամաբանությունը մշակվել է իսլամական, այնուհետև միջնադարյան եվրոպական տրամաբանողների կողմից և իր ամենամեծ վերելքին հասել XIV դարի կեսերին։ 14-րդ դարից մինչև 19-րդ դարի սկիզբը, տրամաբանությունը անկում էր ապրում։ Տրամաբանության պատմաբաններն այս ժամանակահատվածը համարում են անարդյունավետ ժամանակահատված ։
Տրամաբանությունը վերածնվում է XIX դարի կեսերին և հաջողությամբ ենթարկվում խիստ և պաշտոնական կարգապահության, որի իդեալական տարբերակն էր մաթեմատիկայում օգտագործված ապացույցների ճշգրիտ մեթոդները։ Ժամանակակից մաթեմատիկական տրամաբանության ի հայտ գալը, վերջին երկու հազար տարվա ընթացքում, տրամաբանության պատմության մեջ ամենակարևոր իրադարձությունն է և, թերևս, մարդկության մտավոր պատմության իրադարձություններից մեկը ։